.22 Long Rifle

**.22 LR** (; 5,6×15 мм R) — дробнакалібравы ўнітарны патрон кальцавога ўзгараньня 22-га калібру (5,6 мм).

Вырабляецца для вінтовак, у асноўным для паляўнічых і спартовых мэт, і для пісталетаў — для трэніравальна-спартовых мэт, зрэдку — самаабароны. З-за невысокай энэргіі і занадта стромкай траекторыі кулі дадзены патрон прыдатны толькі для здабычы дробнай дзічыны (вавёрка, собаль) на кароткіх дыстанцыях.

.22 LR мае ўжо больш за векавую гісторыю. Ён быў распрацаваны ў 1887 годзе фірмай J. Stevens Arm & Tool Company і зьяўляецца сусьветным рэкардсмэнам па ліку вырабленых (і вырабляемых) патронаў.

У цяперашні час гэты патрон — адзін зь вельмі нешматлікіх пакінутых у шырокім выкарыстаньні патронаў кальцавога ўзгараньня (гэта значыць патрон ня мае капсуля як асобнай дэталі, а ініцыявальнае рэчыва месьціцца па кольцы ў закрайку гільзы — адгэтуль і назва). Найболей распаўсюджаны трэніравальны і спартовы баепрыпас .22 LR зьяўляецца таксама папулярным паляўнічым баепрыпасам: у Расеі зь яго выкарыстаньнем зарабляюць дробнага пушнога зьвера, у ЗША — адстрэльваюць дробных грызуноў (байбакоў і да т. п.).

Пад гэты патрон выраблена вялікая колькасьць узораў зброі: адна- і шматствольныя вінтоўкі з самымі рознымі схемамі перазараджаньня, самазарадныя вінтоўкі і карабіны, а таксама пісталеты і нават пісталеты-кулямёты. У Расеі пад гэты патрон выпускаецца даволі шырокая намэнклятура зброі. Найболей вядомая адназарадная вінтоўка ТОЗ-8М.

Мабыць найболей экзатычны прыклад — малакалібравы кулямёт Блюма, які выкарыстоўваўся ў даваенныя гады для навучаньня асабістага складу ПСЧА стральбе з кулямётаў Максіма і Дзегцярова, а пасьля — для адстрэлу ваўкоў у некаторых паляўнічых гаспадарках.

Нягледзячы на яўную розьніцу паміж рознымі ўзорамі патронаў кальцавога ўзгараньня, паміж імі ўсё жа магчымая некаторая ўзаемазаменнасьць. Так, з малакалібравых вінтовак і пісталетаў вытворчасьці СССР, патронік якіх разьлічаны на выкарыстаньне доўгіх вінтовачных патронаў .22 LR, у выпадку неабходнасьці можна страляць патронамі .22 Short і .22 Long. З малакалібравых рэвальвэраў можна страляць усімі тыпамі патронаў, бо даўжыня барабана, як правіла, дазваляе зараджаць рэвальверы нават патронам .22 Магнум (.22 WMR).

Пры выкарыстаньні гэтага патрона ў пісталетах дульная энэргія куль складае ад 55 да 90 Дж, у вінтоўках ад 125 да 200 Дж. Пачатковая хуткасьць кулі ў залежнасьці ад зброі і маркі патрона складае ад 250 м/с да 410 м/с. 

## Мадыфікацыі

### Тэмп

Як заўважылі шматлікія стралкі, кучнасьць патронаў Тэмп вельмі залежыць ад умоваў транспартаваньня і захоўваньня патронаў. Таму бываюць вялікія разьбежкі па кучнасьці, напрыклад для 100 мэтраў яна можа быць як 25 мм, так і 50 мм (хоць на заводах-вырабніках даюць ацэнку на 125 мм) прычым асноўны роскід па вэртыкалі. Да таго ж трэба дадаць, што выкарыстаньне дадзенай маркі патронаў патрабуе больш частай чысткі ствала.

### Сурок
Звышгукавы патрон калібру .22 LR. За кошт нізкай масы кулі ўдалося павялічыць хуткасьць і дальнастрэльнасьць, але з-за гэтага ў кулі высокая адчувальнасьць да ветру.

Таксама мінусам гэтага патрона зьяўляецца і тое, што куля прызначаецца для ствалоў з паменшанай колькасьцю нарэзаў (у адваротным выпадку кулю «зносіць» на 15 см за 100 м).

### Seller&Bellot HV
Экспансіўны, звышгукавы патрон. Адзін з самых магутных патронаў калібра .22 LR.

## Вартасьці і недахопы .22 LR

### Вартасьці
* нізкі кошт
* невялікая аддача
* нізкі ўзровень шума
* дакладнасьць

### Недахопы
* малая магутнасьць патрона

## Глядзіце таксама
Дробнакалібравыя набоі кальцавога ўзгараньня:
* .22 CB (патрон Флобэра, .22 CB)
* .22 Short 
* .22 Long
* .22 WMR

## Вонкавыя спасылкі
* Патроны .22 LR
* guns.ru
* Seller&Bellot?)
* Збройнік
* Энциклопедия вооружения

Катэгорыя:Патроны